12 / birthday / Sport / verjaardag / twaalf van Funky Art | Spreadshirt
Teenager premium T-shirt12 / birthday / Sport / verjaardag / twaalf
12 / birthday / Sport / verjaardag / twaalf
Tags: 12, aantal, birthday, geek, grappig, humor grappig komisch lach ontwerp geschenk grap tshirt plezier koel wijnoogst viering Kerstmis gelu, kind, sport, twaalf, verjaardag Photo of Brugse Vaart
of Brugse Vaart
This photo was viewed 203 times and was downloaded in full size
Nederlands: Golfclub Brugse Vaart Bedankingsbriefetiket - WelstandWelstand
Tuis / Advies / Bedankingsbriefetiket
Met die vinnige, materiële en digitale wêreld waarin ons leef kan die bedankingsbriefie oorbodig en outyds lyk, maar goeie maniere en etiket is steeds nodig.
Wanneer is ʼn bedankingbriefie nodig? Met enige geskenk, hoe klein ook al, wanneer iemand iets spesiaal vir jou gedoen het, wanneer iemand die tweede myl geloop het vir jou. Die gewer het moeite gedoen om ʼn geskenk te soek met jou in gedagte en die gewer sal jou erkenning van en dank vir die geskenk waardeer met ʼn persoonlike briefie van jou af. Dit is ook goeie maniere om bruilofsgaste en begrafnisgangers te bedank vir hul belangstelling in die geleentheid, so ook gaste by n kombuis- of ooievaarstee.
Kies ʼn blanko kaartjie van goeie gehalte papier of enige goeie gehalte skryfpapier en koevert en rig ʼn handgeskrewe boodskap aan die skenker. Indien moontlik, pos die dankiebriefie want dit is ook lekker vir die skenker om ʼn sorgvuldig geadresseerde briefie te ontvang. As die posdiens onbetroubaar is, is dit in orde om ʼn digitale kaartjie met ʼn gepaste boodskap te ontwerp en om ʼn foto van jouself of die geleentheid aan te heg.
Die doel van die bedankingskaartjie is om dank uit te spreek vir die geskenk wat jy ontvang het. Wees spesifiek en noem die geskenk of die gebaar waarvoor jy dankbaar is en sê hoe jy die geskenk gaan aanwend, veral as dit ʼn trougeskenk is. Sê byvoorbeeld dat die wynrakkie reeds ʼn plekkie in die eetvertrek gekry het en in gebruik geneem is. Komplimenteer die skenker ook vir sy of haar sorgvuldige keuse van die geskenk. Skryf ook ʼn bedankingsbrief aan almal wat betrokke was by die troureëlings, asook aan die ouerpare. Met trougeskenke is dit etiket om bedankingsbriewe binne agt weke uit te stuur.
Wanneer jy ʼn geldelike skenking kry, moet jy nie die bedrag in jou brief meld nie maar slegs daarna verwys as ʼn ruim bydrae of gebaar en waardering uitspreek vir die welkome geskenk en hoe jy dit gaan aanwend. Indien ʼn persoon ʼn bydrae tot ʼn saak gemaak het, bv. ʼn begrafnis, hospitaalkoste of liefdadigheid, spreek steeds waardering en dank uit en verwys na die geld as ʼn welkome donasie.
Eindig jou briefie op ʼn persoonlike noot en sê dat jy die verhouding en die feit dat die persoon aan jou gedink het hoog op prys stel.
Hoe gemaak met ʼn onwelkome of onbruikbare geskenk soos ʼn stel vleismesse as jy ʼn vegetariër is, of die verkeerde kleur hemp? Bedank nogtans want die vriendskapsgebaar is belangriker as die geskenk. Sê dat jy die geskenk waardeer en dit hoog op prys stel dat die persoon aan jou gedink het. Hou die geskenk vir ʼn jaar, vertoon dit of dra dit een maal sodat die skenker kan sien jy het dit nie weggegooi nie. Wees te alle tye vriendelik en hoflik.
Wanneer is dit nie nodig om ʼn briefie te stuur nie? Wanneer jy genooi is vir ʼn ete en jy het die persoon mondeling bedank. Wanneer iemand vir jou ʼn bos blomme gestuur het sal ʼn telefoonoproep of ʼn digitale boodskap voldoende wees. Wanneer iemand vir jou ʼn ete voorberei tydens jou siekbed sal ʼn telefoonoproep voldoende wees maar onthou om nie die bakke leeg terug te besorg aan die skenker nie.
Do’s and Dont’s of Thank-you Notes. Bortz, Daniel. New York Times. https://www.nytimes.com